b'\n_START_ARTICLE_\nAnton Dermota\n_START_SECTION_\n\xc5\xbdivljenje\n_START_PARAGRAPH_\nNa ljubljanskem konservatoriju je \xc5\xa1tudiral kompozicijo in orgle, solopetje pa na Dunaju pri Mariji Rad\xc3\xb3._NEWLINE_Kot solist je prvi\xc4\x8d nastopil v sezoni 1930/1931 na odru ljubljanske Opere; pel je v manj\xc5\xa1ih in srednjih vlogah. \xc5\xbde leta 1936 je debitiral v Dunajski dr\xc5\xbeavni operi, katere \xc4\x8dlan je ostal vse do upokojitve, tj. skupno 45 let. Prvi velik uspeh je do\xc5\xbeivel leta 1938 na salzbur\xc5\xa1kih slavnostnih igrah z vlogo Don Ottavia._NEWLINE_\xc5\xa0ele po drugi svetovni vojni se je za\xc4\x8dela njegova mednarodna kariera. Tako je nastopil v Covent Gardenu, Scali, v Rimu, San Carlu, Teatro Colon, Parizu in Metropolitanski operi. Leta 1954 je koncentiral po Avstraliji. Za svoje delo je prejel \xc5\xa1tevilna odlikovanja in priznanja po vsem svetu. Posnel je tudi nekaj gramofonskih plo\xc5\xa1\xc4\x8d z najzna\xc4\x8dilnej\xc5\xa1imi vlogami. Ukvarjal se je tudi s pedago\xc5\xa1kim delom._NEWLINE_\xc5\xa0e pri svojih sedemdesetih je v Dunajski dr\xc5\xbeavni operi nastopil v vlogi Tamina iz Mozartove \xc4\x8carobne pi\xc5\xa1\xc4\x8dali._NEWLINE_Poro\xc4\x8den je bil s pianistko Hildo Berger von Weyerwald, s katero sta imela tri otroke. Najstarej\xc5\xa1a Jovita, igralka, je leta 2012 v avstrijskem gledali\xc5\xa1kem muzeju pripravila razstavo o svojem o\xc4\x8detu z naslovom Anton Dermota: \xc5\xbeivljenje pevca._NEWLINE_Njegov brat je bil pevec Ga\xc5\xa1per Dermota.'